Ministerul Dezvoltării, Lucrărilor Publice şi Locuinţelor Nr. 910 din 27 septembrie 2007
Ministerul Economiei şi Finanţelor Nr. 1.742 din 22 octombrie 2007
ORDIN*)
privind aprobarea categoriilor de cheltuieli eligibile pentru domeniul major de intervenţie "Îmbunătăţirea dotării cu echipamente a bazelor operaţionale pentru intervenţii în situaţii de urgenţă" în cadrul axei prioritare "Îmbunătăţirea infrastructurii sociale" din cadrul Programului operaţional regional 2007 - 2013
Publicat în: Baza de date "EUROLEX"
*) Notă:
Text realizat la G&G CONSULTING, Departamentul juridic (D.A.)
Cuprinde modificările prevăzute în:
O. Nr. 965/761/2010 Publicat în M.Of. Nr. 165/15.03.2010
    Având în vedere prevederile Hotărârii Guvernului nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale,
    în temeiul art. 13 alin. (1) şi (2) din Hotărârea Guvernului nr. 759/2007,
 în temeiul art. 10 alin. (5) din Hotărârea Guvernului nr. 361/2007 privind organizarea şi funcţionarea Ministerului Dezvoltării, Lucrărilor Publice şi Locuinţelor,
    în temeiul art. 11 alin. (4) din Hotărârea Guvernului nr. 386/2007 privind organizarea şi funcţionarea Ministerului Economiei şi Finanţelor, cu modificările şi completările ulterioare,
    ministrul dezvoltării, lucrărilor publice şi locuinţelor şi ministrul economiei şi finanţelor emit următorul ordin:
    Art. 1 - Cheltuielile efectuate de beneficiar sunt considerate eligibile de la data intrării în vigoare a contractului de finanţare semnat între beneficiar şi organismul intermediar, în numele şi pentru Autoritatea de management a Programului operaţional regional, denumit în continuare contract de finanţare.
    Art. 2 - Sunt considerate eligibile cheltuielile pentru achiziţionarea de echipamente de specialitate şi echipamente de comunicaţii aferente centrelor de comandă şi control mobile.
    Art. 3 - Sunt considerate eligibile cheltuielile pentru achiziţionarea de autovehicule cu destinaţie specială: autospeciale de intervenţie la accidente colective şi pentru salvări urbane, autospeciale pentru lucrul cu apă şi spumă, autospeciale de cercetare NBCR (nuclear, biologic, chimic, radiologic), autospeciale pentru descarcerări grele, autospeciale complexe de intervenţie, descarcerare şi acordarea asistenţei medicale de urgenţă, autospeciale de intervenţie şi salvare de la înălţime, ambulanţe de prim ajutor, ambulanţe de reanimare, centre de comandă şi control mobile.
    Art. 4 - (1) Sunt eligibile cheltuielile aferente activităţilor de audit şi cheltuielile cu publicitatea şi informarea, cu respectarea prevederilor contractului de finanţare.
    (2) Sunt considerate eligibile, în limita a 1% din valoarea totală eligibilă rambursată a proiectului, cheltuielile privind consultanţa în domeniul managementului proiectului.
    Art. 5 - Prezentul ordin se publică în Monitorul Oficial al României, Partea I.

Ministrul dezvoltării, lucrărilor publice şi locuinţelor,
László Borbély

p. Ministrul economiei şi finanţelor,
Alice Cezarina Bîtu,
secretar de stat
_____________